**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2024. szeptember 24-i ülésére**

**Javaslat Szombathely Megyei Jogú Város Önkormányzata által fenntartott óvodák 2024. évi őszi szüneti**

**zárvatartására**

A nemzeti köznevelésről szóló 2011. évi CXC. törvény 83. § (2) bekezdés b) pontja értelmében a fenntartó dönt az óvoda heti és éves nyitvatartási idejének meghatározásáról.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 52. § (2) bekezdés 14. pontjában a Kulturális, Oktatási és Civil Bizottság hatáskörébe utalta az óvodák általánostól eltérő nyitva tartásáról szóló döntést.

A 2024/2025. tanév rendjéről szóló 32/2024. (VIII. 8.) BM rendelet alapján az őszi iskolai tanítási szünet az alábbi időpontban lesz:

* őszi szünet: 2024. október 28. – 2024. október 31. 4 munkanap

A korábbi évek tapasztalatai szerint a szünetek idejére kevés gyermek részére kérnek a szülők óvodai ellátást. Fentiek alapján javaslom az iskolai őszi tanítási szünettel megegyezően az önkormányzati fenntartású óvodáknak 2024. október 28. – október 31. napjáig történő zárva tartását azzal, hogy a Szombathelyi Benczúr Gyula Utcai Óvodában biztosítva lesz az ügyelet.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2024. szeptember „ ”**

 **/: Dr. László Győző :/**

**HATÁROZATI JAVASLAT**

**……./2024. (IX.24.) KOCB. számú határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkormányzata által fenntartott óvodák 2024. évi őszi szüneti zárvatartására” című előterjesztést megtárgyalta és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 14. pontjában kapott felhatalmazás alapján egyetért azzal, hogy az iskolai őszi tanítási szünettel megegyezően az önkormányzati fenntartású óvodák 2024. október 28. – október 31. napjáig zárva tartsanak, és ezalatt az ügyeletet a Szombathelyi Benczúr Gyula Utcai Óvoda biztosítsa.

**Felelős:**  Putz Attila, a Kulturális, Oktatási és Civil Bizottság elnöke

 Dr. László Győző alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal